b'\n_START_ARTICLE_\nPitong Espiritu ng Diyos\n_START_PARAGRAPH_\nSa Kristiyanong Bibliya ang salitang Pitong Espiritu ng Diyos ay apat na ulit makikita sa Aklat ng Pahayag. Ang kahulugan ng salitang ito ay pinapaliwanag sa maraming paraan.\n_START_SECTION_\nAng Pitung-Umpok na Ministeryo ng Espiritu\n_START_PARAGRAPH_\nSa isang paliwanag, ang "Pitong Espiritu" ay tumutukoy sa pitung-umpok na ministeryo ng Espiritu na inilarawan sa Aklat ni Isaias. Gaya ng nasusulat sa Isaias 11:2: "At ang Espiritu ng PANGINOON ay mananahan sa kanya, ang Espiritu ng karunungan at pagkaunawa, ang Espiritu ng pagpapayo at kalakasan, ang Espiritu ng kaalaman at ang pagkatakot sa PANGINOON."  Kasama ng Espiritu ng Panginoon, at mga Espiritu ng karunungan, ng pagkakaunawa, ng pagpapayo, ng lakas, ng kaalaman at pagkatakot sa PANGINOON, dito\'y tumutukoy sa pitong Espiritu, na nasa harapan ng luklukan ng Diyos. _NEWLINE_Ang reperensiya sa kordero (lamb sa Ingles) sa Pahayag 5:6 ay iniuugnay ito sa Pitong Espiritu na unang makikita sa Pahayag 1:4 at iniugnay din naman kay Jesus na humahawak sa kanila kasama ng mga pitong bituin._NEWLINE_Isa pang alternatibong pananaw ay ang mga pitong grasya ("karisma") ng Roma 12:6-8 na sumasamin sa pitong espiritu ng Diyos. Ang Espiritu Santo ay nahahayag sa sangkatauhan sa pamamagitan nitong mga grasya, na sumasalamin sa pitong espiritu ni Yahweh. Ang mga pitong grasya ay: 1) pangitain (propesiya); 2) pagkamatulungin (serbisyo o ministeryo); 3) instruksiyon (pagtuturo); 4) panghihikayat; 5) generosidad (mapagbigay); 6) paggabay (pamumuno); and 7) pagkamahabagin.\n_START_SECTION_\nMga Pitong Malinaw na Espirituwal na Nilalang\n_START_PARAGRAPH_\nSa Bagong Tipan, ang salitang Griego na "Dynamis" (isinasalin ng ilan na "Virtues" o "mga Asal") ay nagsuhesyon ng isang klase ng napapurihang mga espirituwal na nilalang; gayunman nahahanay sa "mga punong Prinsipe" (Sar rishown) ng Lumang Tipan, na kung saan si Arkanghel Miguel ay nabanggit na isa (Daniel 10:13). Ang "Dynamis" ay ginamit ni Apostol Pablo upang tukuyin ang mga espirituwal na nilalang sa Roma 8:38; Efeso 1:21, 3:10, 6:12; at Colosas 1:16, 2:10 & 15.  "Mga Kapangyarihan at mga Prinsipalidad" na maaaring ilapat sa parehong mga mala-anghel at mga mala-demonyong nilalang, ngunit mas madalas sa Bagong Tipan sa  mga mala-demonyong nilalang. Gayunpaman, ito\'y dapat itala, karamihan ng mga tagapagsalin at gumamit ng "Dynamis" upang tumukoy sa \'lakas\', \'kapangyarihan\' o \'abilidad\', at hindi ng \'mga birtud\'.\n_START_SECTION_\nSimboliko ng Pagiging Perpekto\n_START_PARAGRAPH_\nAng Pitung-umpok na Espiritu ay maaari ring ikonekta ng may biblikal na pang-unawa sa bilang na 7 na tumutukoy sa pagiging sakdal o perpekto. Ang "Pitung-Umpok na Espiritu ng Diyos" maaaring maging "perpektong" Espiritu ng Diyos, ang Espiritu Santo.'